Lav et referat af nedenstående tekst:

Tekst:
Fiskehandler Christian Lytzen sælger fisk på stranden ved Blokhus, hvor mange kunder i dag sikrede sig nytårstorsken. Her er prisen i år 100 kroner pr. kg torsk. Det er noget dyrere end sidste år. - Torsk er vel 30-50 % dyrere end sidste år, alt afhængigt af, hvor man køber dem henne, siger Christian Lytzen. - Det er primært fordi der ikke var ret mange auktionsdage mellem jul og nytår, så opkøberne kunne ikke rigtigt få de priser, de ville have, forklarer Christian Lytzen. Prisen har dog ikke den store betydning for kunderne ved fiskevognen. - Jeg kan ikke engang huske, hvad torsken kostede sidste år. Torsk, det skal vi jo have, og jeg synes at prisen var fin nok, siger Marie Søndergård, efter at have købt nytårstorsk for 180 kr. Fiskehandleren oplever også, at kunderne i år i højere grad efterspørger andre forskellige slags fisk, og ikke nødvendigvis kun nytårstorsk. - Det er blevet mere og mere tydeligt, der er blevet solgt f.eks. lidt tunger og lidt andre ting og sager i stedet for, at det kun er torsk, rødspættefiletter og røget ål, som det plejer at være til nytår, siger Christian Lytzen.

Referat:
Nytårstorsken er steget i pris i år, men det betyder ikke, at nordjyderne har droppet nytårstorsken.